balrampur news lekhpal suspended by dm on taking bribe from farmers | लेखपाल ने किसानों से अवैध वसूली कर किया वैरिफिकेशन, वीडियो वायरल होने पर डीएम ने किया सस्पेंड- Dainik Bhaskar
बलरामपुर/ लेखपाल ने किसानों से अवैध वसूली कर किया वैरिफिकेशन, वीडियो वायरल होने पर डीएम ने किया सस्पेंड
Dainik Bhaskar | Feb 19, 2019, 03:48 PM IST
रुपए लेते यह वीडियो वायरल।
प्रधानमंत्री किसान सम्मान निधि योजना के लिए लेखपाल ने वसूले रुपए
डीएम ने कहा- जांच के बाद लेखपाल पर होगी कठोर कार्रवाई
Feb 19, 2019, 03:48 PM IST
बलरामपुर. यहां प्रधानमंत्री किसान सम्मान निधि योजना के तहत किसानों के वेरिफिकेशन के नाम पर वसूली करते एक लेखपाल का वीडियो वायरल हुआ है। वीडियो सामने आने के बाद डीएम कृष्णा करुणेश ने लेखपाल को निलंबित कर दिया है।
किसान योजना का लाभ दिलाने के लिए लेखपाल ने ली रिश्वत; वीडियो सामने आने पर डीएम ने किया सस्पेंड
मामला बलरामपुर सदर तहसील के पड़री ग्राम सभा का है। जहां केंद्र सरकार द्वारा संचालित प्रधानमंत्री किसान सम्मान निधि योजना के तहत किसानों के वेरिफिकेशन के नाम पर लेखपालों द्वारा वसूली की लगातार शिकायतें की जा रही थीं। लेकिन अधिकारियों द्वारा जानकारी के बावजूद कोई कार्रवाई नहीं की गई। लेखपाल की इस कृत्य से नाराज एक शख्स ने वसूली का वीडियो बनाकर वायरल कर दिया। वीडियो में आरोपी लेखपाल किसानों से रुपया लेकर जेब मे रखता साफ नजर आ रहा है। किसानों का कहना है सरकार द्वारा प्रतिमाह भत्ता योजनों में खतौनी वेरीफिकेशन के लिए हल्का लेखपाल भोलानाथ उपध्याय द्वारा बिना रुपए लिए वेरीफिकेशन नहीं किया जाता है। यदि पैसा न दो तो उसका कागज ही नहीं जमा किया जाता है।
जिलाधिकारी कृष्णा करुणेश ने बताया कि लेखपाल द्वारा रुपए लिए जाने का वीडियो वायरल हुआ है। जिसकी जानकारी हुई है। तत्काल प्रभाव से उसे निलंबित कर दिया गया है। जांच कराई जा रही है। सत्यता पाए जाने पर दोषी लेखपाल के विरुद्ध कड़ी कार्रवाई की जाएगी।
बसपा के पूर्व सांसद के भतीजे का खलनायक अंदाज; फायरिंग करते सामने आया वीडियो
दबंग युवकों ने रेस्टोरेंट में किया बवाल, तोड़फोड़ के बाद हवाई फायरिंग कर हुए फरार
होली के दौरान 'सेना के जवानों' ने पुलिस कर्मियों को पीटा, वीडियो वायरल
वीडियो वायरल करने की धमकी देकर तीन साल तक किया दुष्कर्म
किसानों काे चुनाव बाद मिलेगी सम्मान निधि